Notat

|  |  |
| --- | --- |
| Til: | LOSAM |
| Kopi til: |  |
| Fra: | Driftssjef Jørn-Wiggo Bergquist |
| Signatur: |  |

# ORGANISASJONSUTVIKLINGSPROSJEKT VED SEKSJON FOR HÅNDVERKTJENESTER OG BYGGSIKRING

Det vises til tidligere presentasjoner av organisasjonsutviklingsprosjektet ved Seksjon for håndverkstjenester og byggsikring.

I henhold til retningslinjer for omstilling ved NTNU har tjenestemannsorganisasjonene forhandlingsrett på endringer i organisasjonsstrukturen, mens stillingsstruktur og bemanningsplaner er drøftingssaker.

1. Nytt organisasjonskart for Seksjon for håndverkstjenester og byggsikring ble forhandlet i LOSAM 19. juni.
2. Stillingsstruktur og bemanningsplan fremlegges for LOSAM 5. september til drøfting.
3. **STILLINGSSTRUKTUR**

**1.1 Seksjonssjef**

**1.2 Stab**

* 1 bestiller
* 1 system/struktur

**1.3 Faggruppe Bygg (snekker, tømrer, maler og lås)**

* 1 fagleder - ny
* 2 fagansvarlige
* 4 Arbeidsledere
* 16 medarbeidere

**1.4 Faggruppe VVS (rør, klima og heis)**

* 1 fagleder - ny
* 1-2 fagansvarlige
* 3 arbeidsledere
* 17 medarbeidere

**1.5 Faggruppe Elektro**

* 1 fagleder
* 2 fagansvarlige
* 11 medarbeidere

**1.6 Byggsikring**

* 1 fagleder
* 29 medarbeidere

Antall ansatte er oppgitt med utgangspunkt i dagens situasjon og vil variere over tid.

**2. BEMANNINGSPLAN**

**2.1 Seksjonssjef**

Seksjonssjefen har det overordnede ansvaret for fag, økonomi og personal. Seksjonssjefen vil ha direkte personalansvar for staben og de fire faglederne. Seksjonssjefen rapporterer til driftssjefen og inngår i hans ledergruppe. Det er ingen endring i seksjonssjefens stillingsbeskrivelse og stillingen videreføres i sin nåværende form.

**2.2. Stabsfunksjon – administrative støttefunksjon**

Stab er en administrativ støttefunksjon. Dagens bestillerfunksjon videreføres i sin nåværende form. En av ingeniør/faglederstillingene jobber i all hovedsak med systemer og struktur på vegne av hele seksjonen, men også på vegne av hele Driftsavdelingen (blant annet LYDIA og HMS/risikokartlegging). Denne stillingen videreføres i sin nåværende form.

**2.3 Fagansvarlige - fra stab til fagområde**

Fagansvarlige har et faglig ansvar og skal drive faglig støtte og veiledning, utøve prosjektledelse og har en koordinerende rolle. Stillingene som fagansvarlig flyttes nå fra staben og ut til de respektive faggruppene. I forhold til oppgaver videreføres stillingene i sin helhet, men er nå organisatorisk underlagt den respektive fagleder og rapporterer til denne. I henhold til retningslinjene for omplassering anses fagansvarlige (4 personer) å ha rett og plikt til å følge arbeidsoppgavene.

**2.4 Bygg**

**2.4.1 Fagleder**

I den nye strukturen får vi en sammenslåing av de fire faggruppene tømrer, snekker, maler og lås, og det opprettes en lederstilling med ansvar for både fag, økonomi og personell. Vedkommende vil også inngå i ledergruppen til seksjonssjefen og kan pålegges oppgaver på dette nivået. Med en slik organisering vil fagleder ha et overordnet faglig ansvar og et relativt stort spenn i fagområdene innenfor Bygg. For å kunne ivareta det daglige arbeidet vil det være behov for en arbeidsleder innenfor hvert fagområde. Det legges opp til et tett samarbeid mellom fagleder og arbeidsleder. Av formell utdanning vil en kreve minimum bachelornivå, men lang og relevant erfaring kan kompensere for manglende utdanning. Det kreves erfaring fra ett eller flere av fagområdene. Det settes krav om ledererfaring med dokumenterte resultater, da vi ønsker økt fokus på ledelse. Videre er det ønskelig med en leder som kan koordinere den totale virksomheten innenfor Bygg og som har egenskaper for å kunne videreutvikle enheten i ønsket retning.

Dagens fire fagledere har et lederspenn fra 2 til 5 medarbeidere og de vil kunne gjenkjenne flere av sine nåværende lederoppgaver i den nye stillingen. Den nye faglederstillingen er likevel å oppfatte som en vesentlig annen stillingen; den ligger på et mer overordnet nivå, og skal koordinere flere fagområder og er ikke tiltenkt utøvende håndverksoppgaver. Dette er en ren lederstilling. Med utgangspunkt i de oppgaver som ligger til den nye faglederstillingen og de krav som stilles, og da særlig i forhold til ledelse anses ingen av dagens 4 fagledere å ha fortrinnsrett til stillingen.

Stillingen lyses ut eksternt.

Stillingsbeskrivelse foreligger.

**2.4.2 Arbeidsledere**

Som nevnt ovenfor er det behov for en arbeidsleder innen hvert fagområde under Bygg for å lede det daglige arbeidet. Arbeidslederstillingene vil ivareta de faglige oppgaver som i dag ligger hos fagleder. Forskjellen ligger i organisatorisk innplassering og bortfall av personal- og økonomiansvar. I henhold til retningslinjene for omplassering anses dagens fagledere å ha rett og plikt til å følge arbeidsoppgavene.

**2.4.3 Medarbeidere**

Oppgaver og antall stillinger innenfor det enkelte fag vil være uendret og videreføres med dagens bemanning.

**2.5 VVS**

**2.5.1 Fagleder**

Fagområdet VVS vil omfatte dagens faggruppe for Klima, Rør og Heis. I likhet med Bygg opprettes det her en lederstilling med ansvar for fag, økonomi og personell. Arbeidsoppgaver og kompetansekravene er tilnærmet tilsvarende som beskrevet for Bygg, men her vil en kreve erfaring innen VVS (et eller flere områder).

Når det gjelder eventuelle rettigheter til stillingen anses ingen av dagens 3 fagledere å ha rett på stillingen. Begrunnelse er den samme som ved Bygg, selv om det faglige spennet ikke er så stort innenfor VVS og at over 50% av den nye faggruppen vil komme fra Klima.

Stillingen lyses ut eksternt.

Stillingsbeskrivelse foreligger.

**2.5.2 Arbeidsleder**

Når det gjelder arbeidsledere innenfor VVS er det også her gjort tilsvarende vurderinger som innenfor Bygg og dagens 3 fagledere (Heis og Rør) anses å ha rett og plikt til å følge arbeidsoppgavene.

**2.5.3 Medarbeidere**

Oppgaver og antall stillinger innen for det enkelte fag vil være uendret og videreføres med dagens bemanning.

**2.6 Elektro**

**2.6.1 Fagleder og arbeidsleder**

Når det gjelder området elektro er det ingen endringer og denne videreført i sin nåværende form.

**2.6.2 Medarbeidere**

Den nye organisasjonsstrukturen innebærer ingen endring for Elektro, med unntak av at to fagansvarlige flyttes inn under fagområdet. Elektro videreføres i sin nåværende form.

**2.7 Byggsikring**

Den nye organisasjonsstrukturen innebærer ingen endring for Byggsikring som videreføres i sin nåværende form.